Държавен вестник, бр. 71, 2010 г., стр. 31

БРОЙ  71	
Д Ъ Р Ж А В Е Н  В Е С Т Н И К 	
СТР.  31  
Член 42
Бюджет
(1) Бюджетът на Организацията трябва 
да е балансиран. Той се съставя в съответ­
ствие с общоприетите счетоводни принципи, 
заложени във Финансовия правилник. При 
необходимост може да се съставят изменящи 
или допълнителни бюджети.
(2) Бюджетът се съставя в разчетна едини­
ца, определена във Финансовия правилник.
Член 43
Разрешение за разходи
(1) Предвидените в бюджета разходи мо­
гат да се правят в течение на един отчетен 
период, освен ако Финансовият правилник 
предвижда друго.
(2) В съответствие с Финансовия правилник 
всички отпуснати средства, с изключение на 
тези, отнасящи се до разходи за персонала, 
които не са изразходвани до края на отчетния 
период, могат да бъдат пренесени, но не след 
края на следващия отчетен период.
(3) Средствата се разпределят в различни 
пера в зависимост от вида и предназначе­
нието на разходите и ако е необходимо, се 
преразпределят в съответствие с Финансовия 
правилник.
Член 44
Средства за непредвидени разходи
(1) Бюджетът на Организацията може да 
включва средства за непредвидени разходи.
(2) Използването на тези средства от Ор­
ганизацията е предмет на предварително съ­
гласие от страна на Административния съвет.
Член 45
Отчетен период
Отчетният период започва на 1 януари и 
завършва на 31 декември.
Член 46
Изготвяне и приемане на бюджета
(1) Президентът на Европейското патентно 
ведомство представя проектобюджета в Ад­
министративния съвет не по-късно от датата, 
посочена във Финансовия правилник.
(2) Бюджетът и всеки изменящ или допъл­
нителен бюджет се приемат от Администра­
тивния съвет.
Член 47
Временен бюджет
(1) Ако в началото на отчетния период 
Административният съвет все още не е приел 
бюджета, могат да се правят месечни разходи 
по пера или по други раздели от бюджета 
съгласно разпоредбите на Финансовия пра­
вилник в размер на не повече от една двана­
десета от бюджетните средства за предишния 
отчетен период, при условие че средствата, 
с които може да разполага Президентът на 
Европейското патентно ведомство, не над­
вишават една дванадесета от предвидените в 
проектобюджета средства.
(2) Административният съвет може при 
спазване на другите разпоредби в алинея 1 
да разреши разходи, по-големи от една два­
надесета от средствата.
(3) Плащанията по член 37, буква (б) тряб­
ва да продължат да се извършват временно 
при условията, определени съгласно член 39 
за годината, предхождаща тази, за която се 
отнася проектобюджетът.
(4) Временно и в съответствие с таблицата, 
посочена в член 40, алинеи 3 и 4, договарящи­
те страни плащат всеки месец извънредните 
финансови вноски, необходими за гарантиране 
прилагането на алинеи 1 и 2. Член 39, алинея 
4 се прилага със съответните промени по 
отношение на тези вноски.
Член 48
Изпълнение на бюджета
(1) Президентът на Европейското патентно 
ведомство изпълнява бюджета и всеки изме­
нящ или допълнителен бюджет на своя отго­
ворност и в рамките на отпуснатите средства.
(2) Президентът на Европейското патент­
но ведомство може в рамките на бюджета 
и съблюдавайки определените във Финан­
совия правилник ограничения и условия, да 
прехвърля средства от едно в друго перо или 
части на бюджета.
Член 49
Одит на сметките
(1) Сметките за приходите и разходите и 
балансът на Организацията се проверяват от 
одитори, чиято независимост не подлежи на 
съмнение и които се назначават от Админи­
стративния съвет за срок пет години с въз­
можност за подновяване или продължаване.
(2) Одитът се основава на документацията 
и ако е необходимо, на място. Той има за цел 
да установи дали всички приходи са получени 
и всички разходи са направени законосъобраз­
но и по подходящ начин и дали финансовото 
ръководство е стабилно. След края на всеки 
отчетен период одиторите изготвят доклад, 
включващ подписано одиторско становище.
(3) Президентът на Европейското патентно 
ведомство представя ежегодно в Админи­
стративния съвет сметките по бюджета за 
предходния отчетен период, баланса на ак­
тивите и пасивите на Организацията заедно 
с доклада на одиторите.
(4) Административният съвет одобрява 
годишния баланс и отчета на одиторите и 
освобождава Президента на Европейското 
патентно ведомство от отговорност по отно­
шение на изпълнението на бюджета.